ΠΕΡΙΕΧΟΜΕΝΑ
ΑΠΟΦΑΣΕΙΣ
Έλεγχος και Επικαιροποίηση του Κόστους
ανάπτυξης και λειτουργίας δικτύου ψηφιακής
ευρυεκπομπής εθνικής εμβέλειας (ΚΑΛΔ) και
περιφερειακής εμβέλειας (ΚΑΛΠΔ) για την υπηρεσία μεταφοράς και διανομής περιεχομένου εθνι-
κής και περιφερειακής εμβέλειας.
Παροχή εξουσιοδότησης υπογραφής «Με εντολή
Περιφερειάρχη» στον Προϊστάμενο της Διεύθυνσης Τεχνικών Έργων Περιφερειακής Ενότητας
Λάρισας της Περιφέρειας Θεσσαλίας και στους
Προϊστάμενους του Τμήματος Συγκοινωνιακών
Έργων, του Τμήματος Δομών Περιβάλλοντος,
του Τμήματος Συντήρησης και Κίνησης Οχημάτων και Μηχανημάτων Έργου και του Τμήματος
Εργαστηρίου της Δ/νσης Τεχνικών Έργων Περιφερειακής Ενότητας Λάρισας.
ΑΠΟΦΑΣΕΙΣ
Αριθμ. 1096/2
(1)
Έλεγχος και Επικαιροποίηση του Κόστους
ανάπτυξης και λειτουργίας δικτύου ψηφιακής
ευρυεκπομπής εθνικής εμβέλειας (ΚΑΛΔ) και
περιφερειακής εμβέλειας (ΚΑΛΠΔ) για την υπηρεσία μεταφοράς και διανομής περιεχομένου
εθνικής και περιφερειακής εμβέλειας.
Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ
ΚΑΙ ΤΑΧΥΔΡΟΜΕΙΩΝ (ΕΕΤΤ)
Έχοντας υπόψη:
α. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στην Ελληνική Νομο-
θεσία της Οδηγίας (ΕΕ) 2018/1972) και άλλες διατάξεις»
(Α’ 184), και ιδίως τα άρθρα 109, 113, 120, 121, 137, 138,
153, 154, 155, 156 και 230 αυτού, δια των οποίων αντικαταστάθηκαν τα άρθρα 1, 3, 12, 17, 18, 20 παρ. 2, 8 και 9,
21 παρ. 1, 13, 15, 16 και 17, 23, 38, 75, 77 του ν. 4070/2012
«Ρυθμίσεις Ηλεκτρονικών Επικοινωνιών, Μεταφορών,
Δημοσίων Έργων και άλλες διατάξεις» (Α’ 82),
β. τον ν. 4712/2020 «Διυπηρεσιακή Μονάδα Ελέγχου
Αγοράς, ρύθμιση της οικονομικής δραστηριότητας, αντιμετώπιση του παράνομου εμπορίου, πρόστιμα για τη
διακίνηση και εμπορία απομιμητικών/παραποιημένων
προϊόντων, ρύθμιση θεμάτων για τη βιομηχανία, τις ιδιωτικές επενδύσεις, τις συμπράξεις δημοσίου και ιδιωτικού
τομέα, την έρευνα, την καινοτομία και το Οικονομικό
Επιμελητήριο Ελλάδος και λοιπές διατάξεις» (Α’ 146), ως
ισχύει, και ιδίως των διατάξεων του άρθρου 81 αυτού,
γ. τον ν. 4764/2020 «Ρυθμίσεις για την προστασία της
δημόσιας υγείας από τις συνέπειες της πανδημίας του
κορωνοϊού COVID-19, την ενίσχυση των μέσων μαζικής μεταφοράς, την επιτάχυνση της απονομής των συ-
ντάξεων, τη ρύθμιση οφειλών προς τους Oργανισμούς
Tοπικής Aυτοδιοίκησης και άλλες κατεπείγουσες διατάξεις» (Α’ 256), ως ισχύει, και ιδίως των διατάξεων του
άρθρου 186 αυτού,
δ. τον ν.  4412/2016 «Δημόσιες συμβάσεις έργων,
προμηθειών και υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147), όπως ισχύει και
ιδίως τα άρθρα 117, 121 και 200 επομ. αυτού,
ε. τον ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 182), και ιδίως τις διατάξεις του άρθρου 80
αυτού,
στ. τον ν. 3592/2007 «Συγκέντρωση και αδειοδότηση
Επιχειρήσεων Μέσων Ενημέρωσης και άλλες διατάξεις»
(Α’ 161), όπως ισχύει, και συγκεκριμένα των διατάξεων
του άρθρου 13 αυτού,
ζ. την υπ’ αρ. 14879/2018 υπουργική απόφαση «Τροποποίηση και κωδικοποίηση της υπ’ αρ. 42800/05.12.2012
κοινής απόφασης του Αναπληρωτή Υπουργού, Ανάπτυξης, Ανταγωνιστικότητας, Υποδομών, Μεταφορών
και Δικτύων και του Υφυπουργού στον Πρωθυπουργό
“Χάρτης Συχνοτήτων Επίγειας Ψηφιακής Ευρυεκπομπής
Τηλεοπτικού Σήματος”» (Β’ 4991),
η. την υπ’ αρ. οικ. 18/7-5-2020 κοινή υπουργική απόφαση «Τροποποίηση της υπ’ αρ. 14879/2018 υπουργικής
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 671
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
απόφασης “Τροποποίηση και κωδικοποίηση της υπ’ αρ.
42800/05-12-2012 κοινής απόφασης του Αναπληρωτή
Υπουργού, Ανάπτυξης, Ανταγωνιστικότητας, Υποδομών,
Μεταφορών και Δικτύων και του Υφυπουργού στον Πρωθυπουργό ''Χάρτης Συχνοτήτων Επίγειας Ψηφιακής Ευ-
ρυεκπομπής Τηλεοπτικού Σήματος"” (Β’ 4991)» (Β’ 1752),
θ. την υπό στοιχεία οικ 323/φ.213/30-07-2020 κοινή
υπουργική απόφαση «Ορισμός μεταβατικής περιόδου
ενεργοποίησης ραδιοδιαύλων από τους παρόχους δικτύου επίγειας ψηφιακής ευρυεκπομπής κατ’ εφαρμογή
της υπ’ αρ. 18/2020 (Β’ 1752) κοινής υπουργικής απόφασης, ανακατανομή και αλλαγή χρήσης των ζωνών ρα-
διοσυχνοτήτων επίγειας ψηφιακής ευρυεκπομπής και
ορισμός εύλογης αποζημίωσης του παρόχου δικτύου
DIGEA-ΨΗΦΙΑΚΟΣ ΠΑΡΟΧΟΣ Α.Ε., κατ’ εφαρμογή του
άρθρου 26 παρ. 4 του ν. 4070/2012» (Β’ 3221),
ι. την υπ’ αρ. οικ. 284/2-6-2020 απόφαση του Υπουργού Επικρατείας, «Τροποποίηση της υπό στοιχεία
οικ.45858/1799/Φ.150/2013 απόφασης του Υφυπουργού
Υποδομών, Μεταφορών και Δικτύων «Περιορισμός του
αριθμού των προς παροχή δικαιωμάτων χρήσης ραδιοσυχνοτήτων επίγειας ψηφιακής ευρυεκπομπής Εθνικής
και Περιφερειακής κάλυψης και καθορισμός του είδους
της διαγωνιστικής διαδικασίας σύμφωνα με το άρθρο 23
παρ. 3 του ν. 4070/2012) (Β’ 2359), όπως έχει τροποποιηθεί και ισχύει», (Β’ 2165),
ια. την υπ’ αρ. 57654/22.05.2017 απόφαση του Υπουργού Οικονομίας και Ανάπτυξης με θέμα «Ρύθμιση ειδι-
κότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων
(ΚΗΜΔΗΣ)» (Β’ 1781),
ιβ. την υπ’ αρ. 62189/2001 κοινή υπουργική απόφαση
«Κανονισμός Οικονομικής Διαχείρισης της Εθνικής Επιτροπής Τηλεπικοινωνιών και Ταχυδρομείων» (Β’ 1391),
ιγ. την υπ’ αρ. 237/84/03-12-2001 απόφαση της ΕΕΤΤ
«Κανονισμός Διαχείρισης Δαπανών της ΕΕΤΤ και Παροχή
σχετικών εξουσιοδοτήσεων» (Β’ 1701), ως ισχύει,
ιδ. την υπ’ αρ. 707/2/13.02.2014 απόφαση της ΕΕΤΤ
«Χορήγηση στην Εταιρεία με την Επωνυμία “ΑΝΩΝΥΜΗ
ΕΤΑΙΡΙΑ ΠΑΡΟΧΗΣ ΥΠΗΡΕΣΙΩΝ ΤΗΛΕΠΙΚΟΙΝΩΝΙΑΚΟΥ
ΠΑΡΟΧΟΥ ΨΗΦΙΑΚΩΝ ΜΕΤΑΔΟΣΕΩΝ” και το διακριτικό
τίτλο “DIGEA-ΨΗΦΙΑΚΟΣ ΠΑΡΟΧΟΣ Α.Ε.”, Δικαιωμάτων
Χρήσης Ραδιοσυχνοτήτων επίγειας ψηφιακής ευρυεκπομπής για την Εγκατάσταση, Λειτουργία και Εκμετάλλευση
Δικτύου επίγειας ψηφιακής ευρυεκπομπής, και την παροχή διαθέσιμων στο κοινό Υπηρεσιών Ηλεκτρονικών
Επικοινωνιών ως τροποποιήθηκε και κωδικοποιήθηκε
δια των υπ’  αρ. 716/003/2014, 731/02/04-09-2014
951/01/05-08-2020 και 1075/7/12-06-2023 αποφάσεων
της Ολομέλειας της ΕΕΤΤ»,
ιε. την υπ’ αρ. 716/007/2014 «Οριστικοποίηση του τεχνικοοικονομικού μοντέλου που χρησιμοποιείται για τον
προσδιορισμό των Ανώτατων Ορίων Τιμών (ΑΟΤ) που θα
χρεώνει η εταιρεία DIGEA ΨΗΦΙΑΚΟΣ ΠΑΡΟΧΟΣ Α.Ε για
την υπηρεσία μεταφοράς και διανομής περιεχομένου
εθνικής και περιφερειακής εμβέλειας»,
ιστ. την υπ’ αρ. 766/019/2016 απόφαση της ΕΕΤΤ «Επικαιροποίηση του Κόστους ανάπτυξης και λειτουργίας
δικτύου ψηφιακής ευρυεκπομπής εθνικής εμβέλειας
(ΚΑΛΔ) και περιφερειακής εμβέλειας (ΚΑΛΠΔ) για την
υπηρεσία μεταφοράς και διανομής περιεχομένου εθνικής και περιφερειακής εμβέλειας» (Β 2209),
ιζ. την υπ’ αρ. 1061/6/16-01-2023 απόφαση της ΕΕΤΤ
«Έλεγχος και Επικαιροποίηση του Κόστους ανάπτυξης και λειτουργίας δικτύου ψηφιακής ευρυεκπομπής
εθνικής εμβέλειας (ΚΑΛΔ) και περιφερειακής εμβέλειας
(ΚΑΛΠΔ) για την υπηρεσία μεταφοράς και διανομής περιεχομένου εθνικής και περιφερειακής εμβέλειας (Β’ 646),
ιη. την από 07-02-2014 συνομολογηθείσα μεταξύ της
ΕΕΤΤ και της εταιρίας «DIGEA ΨΗΦΙΑΚΟΣ ΠΑΡΟΧΟΣ Α.Ε.»
σύμβαση, ως ισχύει,
ιθ. την υπ’ αρ. 980/07/15-02-2021 απόφαση της ΕΕΤΤ
«Προσδιορισμός ποσού δόσης Μαρτίου 2021 του εκπλειστηριάσματος που καταβάλλεται για το ένα (1) Δικαίωμα
Χρήσης Ραδιοσυχνοτήτων Εθνικής Κάλυψης και τα δεκατρία (13) Δικαιώματα Χρήσης Ραδιοσυχνοτήτων Περι-
φερειακής Κάλυψης, δυνάμει της υπ’ αρ. 706/4/6.2.2014
απόφασης της Εθνικής Επιτροπής Τηλεπικοινωνιών και
Ταχυδρομείων «Ανακήρυξη Υπερθεματιστή της Δημοπρασίας για τη Χορήγηση Δικαιωμάτων Χρήσης Ραδιο-
συχνοτήτων Επίγειας Ψηφιακής Ευρυεκπομπής από τον
πάροχο «DIGEA-ΨΗΦΙΑΚΟΣ ΠΑΡΟΧΟΣ Α.Ε.», κατ’ εφαρμογή του άρθρου 81 παρ. 2 του ν. 4712/2020»,
κ. την υπ’ αρ. 977/02/25-01-2021 απόφαση της ΕΕΤΤ
«Υποβολή στην Ανεξάρτητη Αρχή Δημοσίων Εσόδων
(ΑΑΔΕ) του ποσού της μη καταβληθείσας μηνιαίας αμοιβής της “DIGEA-ΨΗΦΙΑΚΟΣ ΠΑΡΟΧΟΣ Α.Ε.” από τους πα-
ρόχους περιεχομένου επίγειας ψηφιακής τηλεοπτικής
ευρυεκπομπής ελεύθερης λήψης περιφερειακής εμβέλειας για τους Μήνες Οκτώβριο και Νοέμβριο 2020, κατ’
εφαρμογή του άρθρου 186 παρ. 2 του ν. 4764/2020»,
κα. την υπ’ αρ. 983/05/08-03-2021 απόφαση της ΕΕΤΤ
«Υποβολή στην Ανεξάρτητη Αρχή Δημοσίων Εσόδων
(ΑΑΔΕ) του ποσού της μη καταβληθείσας μηνιαίας αμοιβής της “DIGEA-ΨΗΦΙΑΚΟΣ ΠΑΡΟΧΟΣ Α.Ε.” από τους πα-
ρόχους περιεχομένου επίγειας ψηφιακής τηλεοπτικής
ευρυεκπομπής ελεύθερης λήψης περιφερειακής εμβέλειας για το μήνα Δεκέμβριο 2020, κατ’ εφαρμογή του
άρθρου 186 παρ. 2 του ν. 4764/2020»,
κβ. την υπ’ αρ. 984/34/22-03-2021 απόφαση της ΕΕΤΤ
«Υποβολή στην Ανεξάρτητη Αρχή Δημοσίων Εσόδων
(ΑΑΔΕ) του ποσού της μη καταβληθείσας μηνιαίας αμοιβής της “DIGEA-ΨΗΦΙΑΚΟΣ ΠΑΡΟΧΟΣ Α.Ε.” από τους πα-
ρόχους περιεχομένου επίγειας ψηφιακής τηλεοπτικής
ευρυεκπομπής ελεύθερης λήψης περιφερειακής εμβέλειας για το μήνα Ιανουάριο 2021, κατ’ εφαρμογή του
άρθρου 186 παρ. 2 του ν. 4764/2020»,
κγ. την υπ’ αρ. 989/05/26-04-2021 απόφαση της ΕΕΤΤ
«Υποβολή στην Ανεξάρτητη Αρχή Δημοσίων Εσόδων
(ΑΑΔΕ) του ποσού της μη καταβληθείσας μηνιαίας αμοιβής της “DIGEA-ΨΗΦΙΑΚΟΣ ΠΑΡΟΧΟΣ Α.Ε.” από τους πα-
ρόχους περιεχομένου επίγειας ψηφιακής τηλεοπτικής
ευρυεκπομπής ελεύθερης λήψης περιφερειακής εμβέλειας για το μήνα Φεβρουάριο 2021, κατ’ εφαρμογή του
άρθρου 186 παρ. 2 του ν. 4764/2020.»,
κδ. την υπ’ αρ. 1077/16/03-07-2023 απόφαση της ΕΕΤΤ
«Έγκριση σκοπιμότητας ανάθεσης σύμβασης για τον ετήΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
σιο Έλεγχο και Επικαιροποίηση του Κόστους ανάπτυξης και λειτουργίας δικτύου ψηφιακής ευρυεκπομπής
εθνικής εμβέλειας (ΚΑΛΔ) και περιφερειακής εμβέλειας
(ΚΑΛΠΔ) για την υπηρεσία μεταφοράς και διανομής περιεχομένου εθνικής και περιφερειακής εμβέλειας»,
κε. την υπό στοιχεία ΕΕΤΤ 17551/19.07.2023 πρόσκληση της ΕΕΤΤ μέσω ΚΗΔΜΗΣ με τίτλο «Πρόσκληση
Υποβολής Προσφοράς για τον ετήσιο έλεγχο και επικαιροποίηση του Κόστους ανάπτυξης και λειτουργίας
δικτύου ψηφιακής ευρυεκπομπής εθνικής εμβέλειας
(ΚΑΛΔ) και περιφερειακής εμβέλειας (ΚΑΛΠΔ) για την
υπηρεσία μεταφοράς και διανομής περιεχομένου εθνικής και περιφερειακής εμβέλειας» (23PROC013114556
2023-07-19),
κστ. την υπ’ αρ. 48906/08-08-2023 απόφαση του Προέδρου της ΕΕΤΤ «Ανάθεση στην Εταιρεία με την επωνυμία
“Mazars Ορκωτοί Λογιστές Επιχειρηματικοί Σύμβουλοι
Α.Ε.” του έργου του ετήσιου Ελέγχου και Επικαιροποίησης
του Κόστους ανάπτυξης και λειτουργίας δικτύου ψηφιακής ευρυεκπομπής εθνικής εμβέλειας (ΚΑΛΔ) και περιφε-
ρειακής εμβέλειας (ΚΑΛΠΔ) για την υπηρεσία μεταφοράς
και διανομής περιεχομένου εθνικής και περιφερειακής
εμβέλειας για το έτος 2022»,
κζ. την υπ’ αρ. 61/2023 σύμβαση μεταξύ της ΕΕΤΤ και
της εταιρείας «MAZARS Α.Ε. Ορκωτοί Ελεγκτές Λογιστές
Επιχειρηματικοί Σύμβουλοι Α.Ε.» για το έργο «Έλεγχος
και επικαιροποίηση του τεχνοοικονομικού μοντέλου της
εταιρείας “DIGEA ΨΗΦΙΑΚΟΣ ΠΑΡΟΧΟΣ Α.Ε.”» (ΑΔΑΜ:
23SYMV013346502 2023-09-04),
κη. το από 17.11.2023 μήνυμα ηλεκτρονικού ταχυδρομείου της εταιρείας «MAZARS Α.Ε. Ορκωτοί Ελε-
γκτές Λογιστές Επιχειρηματικοί Σύμβουλοι Α.Ε.» υπό
στοιχεία ΕΜΠ. πρωτ. ΕΕΤΤ 9200/Φ960/24.11.2023 με το
Παραδοτέο συνοδευόμενο από τα αντίστοιχα αρχεία σε
μορφή excel, με τίτλο «Έλεγχος και επικαιροποίηση του
τεχνοοικονομικού μοντέλου 2022 της εταιρείας DIGEAΨΗΦΙΑΚΟΣ ΠΑΡΟΧΟΣ Α.Ε»,
κθ. το από 19.12.2023 μήνυμα ηλεκτρονικού ταχυδρομείου της εταιρείας «MAZARS Α.Ε. Ορκωτοί Ελεγκτές
Λογιστές Επιχειρηματικοί Σύμβουλοι Α.Ε.», υπό στοιχεία
ΕΜΠ. πρωτ. ΕΕΤΤ 9240/Φ960/21.12.2023 με το οριστικό
Παραδοτέο συνοδευόμενο από τα αντίστοιχα αρχεία σε
μορφή excel, με τίτλο «Έλεγχος και επικαιροποίηση του
τεχνοοικονομικού μοντέλου 2022 της εταιρείας DIGEAΨΗΦΙΑΚΟΣ ΠΑΡΟΧΟΣ Α.Ε»,
λ. το από 22.12.2023 πρακτικό της Επιτροπής Παρακολούθησης και Παραλαβής του Έργου, το οποίο απο-
τελεί και το Πρωτόκολλο της Οριστικής Παραλαβής των
Παραδοτέων του Έργου «Έλεγχος και επικαιροποίηση
του τεχνοοικονομικού μοντέλου της εταιρείας “DIGEA
ΨΗΦΙΑΚΟΣ ΠΑΡΟΧΟΣ Α.Ε.”»,
λα. το γεγονός ότι από τις διατάξεις της παρούσας
απόφασης δεν προκαλείται δαπάνη στον κρατικό προϋπολογισμό, ούτε στον προϋπολογισμό της ΕΕΤΤ,
λβ. την υπ’ αρ. 37260/02.01.24 εισήγηση της αρμόδιας
υπηρεσίας της ΕΕΤΤ,
και ύστερα από προφορική εισήγηση του Αντιπροέδρου της ΕΕΤΤ,
Επειδή:
1. Σύμφωνα με το άρθρο 9 της υπ’ αρ. 716/3/30-4-2014
απόφασης της ΕΕΤΤ, ως ισχύει σε συνέχεια εκδόσεως μεταξύ άλλων και των υπό στοιχείων ΑΠ 951/01/05-08-2020
και ΑΠ 1075/7/12-06-2023 αποφάσεων της Ολομέλειας
της ΕΕΤΤ: α) Επιβάλλονται στον κάτοχο των δικαιωμάτων
χρήσης ραδιοσυχνοτήτων (εταιρεία DIGEA) υποχρεώσεις
Ελέγχου Τιμών και καθορίζεται ο τρόπος υπολογισμού
των ανώτατων ορίων τιμών σε εθνικό και περιφερειακό
επίπεδο σύμφωνα με το τεχνοοικονομικό μοντέλο του
Παραρτήματος Ε3 αυτής και β) προβλέπεται ότι το τελευταίο -ήτοι μοντέλο- δύναται να αναθεωρείται και να
ενημερώνεται ετησίως.
2. Με την υπ’ αρ. 716/007/30-4-2014 απόφαση της
ΕΕΤΤ οριστικοποιήθηκε «το τεχνοοικονομικό μοντέλο
για τον προσδιορισμό των Ανώτατων Ορίων Τιμών (ΑΟΤ)
που θα χρεώνει η εταιρεία DIGEA ΨΗΦΙΑΚΟΣ ΠΑΡΟΧΟΣ
Α.Ε. για την υπηρεσία μεταφοράς και διανομής περιεχομένου εθνικής και περιφερειακής εμβέλειας».
3. Με την υπ’ αρ. 766/19/15-06-2016 απόφαση της
ΕΕΤΤ «Επικαιροποίηση του Κόστους ανάπτυξης και λειτουργίας δικτύου ψηφιακής ευρυεκπομπής εθνικής εμ-
βέλειας (ΚΑΛΔ) και περιφερειακής εμβέλειας (ΚΑΛΠΔ)
για την υπηρεσία μεταφοράς και διανομής περιεχομένου
εθνικής και περιφερειακής εμβέλειας» προσδιορίστηκαν
τα σχετικά κόστη και χορηγήθηκε προθεσμία έξι μηνών,
από τη δημοσίευση της εν λόγω Απόφασης στην εταιρεία «DIGEA ΨΗΦΙΑΚΟΣ ΠΑΡΟΧΟΣ Α.Ε», προκειμένου
η τελευταία να υλοποιήσει τη βελτιωτική πρόταση που
σχετίζεται με το μητρώο παγίων της προς διευκόλυνση
μελλοντικών ελέγχων.
4. Με την υπ’ αρ. 1061/6/16-01-2023 απόφαση της
ΕΕΤΤ «Έλεγχος και Επικαιροποίηση του Κόστους ανάπτυξης και λειτουργίας δικτύου ψηφιακής ευρυεκπομπής
εθνικής εμβέλειας (ΚΑΛΔ) και περιφερειακής εμβέλειας (ΚΑΛΠΔ) για την υπηρεσία μεταφοράς και διανομής
περιεχομένου εθνικής και περιφερειακής εμβέλειας»,
υπολογίστηκαν τα Ανώτατα Όρια Τιμών (ΑΟΤ) σε εθνικό
και περιφερειακό επίπεδο για τα έτη 2018, 2019, 2020
και 2021.
5. Με την υπ’ αρ. 14879/2018 υπουργική απόφαση
τροποποιήθηκε και κωδικοποιήθηκε η υπ’ αρ. 42800/
05.12.2012 κοινή υπουργική απόφαση του Χάρτη Συχνοτήτων Επίγειας Ψηφιακής Ευρυεκπομπής Τηλεοπτικού
Σήματος, που εν συνεχεία τροποποιήθηκε με την υπ’ αρ.
οικ.18/7-5-2020 κοινή υπουργική απόφαση.
6. Με την υπ’ αρ. οικ. 284/2-6-2020 απόφαση του
Υπουργού Επικρατείας τροποποιήθηκαν σε συνέχεια
εκδόσεως των υπό στοιχεία ζ. και η. της παρούσας κανονιστικών αποφάσεων, οι πίνακες του Παραρτήματος
της υπό στοιχεία οικ. 858/1799/Φ.150/2013 υπουργικής
απόφασης του περιορισμού του αριθμού των προς παροχή δικαιωμάτων χρήσης ραδιοσυχνοτήτων επίγειας
ψηφιακής ευρυεκπομπής Εθνικής και Περιφερειακής
κάλυψης.
7. Με την υπό στοιχεία οικ. 323/Φ.213/30.07.2020 κοινή
υπουργική απόφαση ορίστηκε μεταβατική περίοδος για
την ενεργοποίηση των οριζόμενων κατά τα ανωτέρω
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
νέων ραδιοδιαύλων από το δημόσιο και τους ιδιωτικούς
παρόχους δικτύου επίγειας ψηφιακής ευρυεκπομπής
με ημερομηνία έναρξης την 1η Σεπτεμβρίου 2020 και
ημερομηνία λήξης την 30η Σεπτεμβρίου 2021, αποφασίστηκε η ανακατανομή και η αλλαγή χρήσης της ζώνης
των 700MHz σύμφωνα με την υπ’ αρ. οικ. 18/07-05-2020
κοινή υπουργική απόφαση και τη συνακόλουθη τροποποίηση του χάρτη συχνοτήτων επίγειας ψηφιακής
ευρυεκπομπής και ορίστηκε η υπό όρους εύλογη
αποζημίωση του παρόχου δικτύου «Digea- Ψηφιακός
Πάροχος» για την ως άνω ανακατανομή και αλλαγή χρήσης των ζωνών ραδιοσυχνοτήτων επίγειας ψηφιακής
ευρυεκπομπής.
8. Με την υπ’ αρ. 1077/16/03-07-2023 απόφασή της η
Ολομέλεια της ΕΕΤΤ ενέκρινε την σκοπιμότητα ανάθεσης
σύμβασης για τον ετήσιο έλεγχο έτους 2022 και επικαιροποίηση του Κόστους ανάπτυξης και λειτουργίας δικτύ-
ου ψηφιακής ευρυεκπομπής εθνικής εμβέλειας (ΚΑΛΔ)
και περιφερειακής εμβέλειας (ΚΑΛΠΔ) για την υπηρεσία
μεταφοράς και διανομής περιεχομένου εθνικής και περιφερειακής εμβέλειας, σύμφωνα με τη διαδικασία απευ-
θείας ανάθεσης του άρθρου 118 του ν. 4412/2016 καθώς
και την αποστολή πρόσκλησης στην εταιρεία «Mazars
Ορκωτοί Λογιστές Επιχειρηματικοί Σύμβουλοι Α.Ε.» για
υποβολή προσφοράς, σύμφωνα με το άρθρο 118 του
ν. 4412/2016, λόγω του ότι η εταιρεία είχε την ανάλογη
εμπειρία και τεχνογνωσία προκειμένου να εκτελέσει το
έργο με εκτιμώμενο συνολικό τίμημα το ποσό των είκοσι
χιλιάδων (20.000,00) ευρώ κατά ανώτατο όριο πλέον του
αναλογούντος ΦΠΑ. Επιπροσθέτως, η Ολομέλεια της
ΕΕΤΤ εξουσιοδότησε τον Πρόεδρό της όπως προβεί στη
σχετική διαδικασία αποστολής πρόσκλησης υποβολής
προσφοράς και τη σχετική ανάθεση και υπογραφή της
σύμβασης.
9. Με την υπ’ αρ. 48906/08-08-2023 απόφαση του
Προέδρου της ΕΕΤΤ ανέθεσε στην Εταιρεία «Mazars
Ορκωτοί Λογιστές Επιχειρηματικοί Σύμβουλοι Α.Ε.» το
έργο του ετήσιου Ελέγχου και Επικαιροποίησης του
Κόστους ανάπτυξης και λειτουργίας δικτύου ψηφιακής
ευρυεκπομπής εθνικής εμβέλειας (ΚΑΛΔ) και περιφερειακής εμβέλειας (ΚΑΛΠΔ) για την υπηρεσία μεταφοράς
και διανομής περιεχομένου εθνικής και περιφερειακής
εμβέλειας για το έτος 2022.
Με την ίδια απόφαση ορίστηκε τριμελής Επιτροπή Παρακολούθησης και Παραλαβής του έργου και Νομικός
Παραστάτης της εν λόγω Επιτροπής.
10. Σύμφωνα με τα αναφερόμενα στην υπ’ αρ. 61/2023
σύμβαση που υπεγράφη μεταξύ ΕΕΤΤ και «MAZARS Α.Ε.
Ορκωτοί Ελεγκτές Λογιστές Επιχειρηματικοί Σύμβουλοι
Α.Ε.», ο Ανάδοχος υπέβαλε στην Επιτροπή Παρακολούθησης και Παραλαβής του Έργου το Παραδοτέο του
έργου με τα συνοδευτικά αρχεία excel του επικαιροποιημένου μοντέλου, για το έτος 2022 σε εμπιστευτική
και μη εμπιστευτική έκδοση, το οποίο έλαβε αριθμό
πρωτ. ΕΕΤΤ 9200/Φ960/24-11-2023 καθώς και την τελική έκδοση του Παραδοτέου με τα συνοδευτικά αρ-
χεία excel με αριθμό ΕΜΠ. πρωτοκόλλου ΕΕΤΤ 9240/
Φ960/21.12.2023.
11. Η Επιτροπή Παρακολούθησης και Παραλαβής του
Έργου βεβαίωσε, με το από 22.12.2023 Πρακτικό της και
Πρωτόκολλο Οριστικής Παραλαβής, την καλή εκτέλεση
του συνόλου του Έργου και την εκπλήρωση των συμβατικών υποχρεώσεων του Αναδόχου.
12. Σύμφωνα με το Παραδοτέο της εταιρείας «MAZARS
Α.Ε. Ορκωτοί Ελεγκτές Λογιστές Επιχειρηματικοί Σύμβουλοι Α.Ε.», μετά τη διενέργεια του ελέγχου τα ΚΑΛΔ
και ΚΑΛΠΔ επανυπολογίστηκαν ως εξής:
ΚΑΛΔ= € 13.545.661
ΚΑΛΠΔ= € 4.961.905
13. Επιπροσθέτως, από τον τρέχοντα έλεγχο προκύπτουν κυρίως οι παρακάτω βελτιωτικές προτάσεις:
- Επικαιροποίηση του μοντέλου κυρίως στον τρόπο
ενσωμάτωσης των κεφαλαιουχικών δαπανών σε δεδομένη χρονική στιγμή.
- Ορθή παραμετροποίηση του μητρώου παγίων για
την ορθή απεικόνιση των κεφαλαιουχικών δαπανών
σύμφωνα με τις κατηγορίες του μοντέλου.
- Να αποτυπώνεται αποτελεσματικότερα η αξιοποίηση
των διαύλων και του σχετικού κόστους που κατανέμεται
σε αυτούς.
- Να ακολουθείται στον υπολογισμό των ΚΑΛΔ και
ΚΑΛΠΔ η μεθοδολογία, σύμφωνα με την οποία εξαιρούνται οι τιμές ΚΑΛΔ και ΚΑΛΠΔ προηγούμενων ετών
από το συνολικό δεκαπενταετές κόστος του τεχνοοικονομικού μοντέλου και στη συνέχεια υπολογίζεται η
παρούσα αξία των μελλοντικών τιμολογήσεων επί του
υπολείποντος κόστους μετά την αφαίρεση των ήδη τιμολογημένων ΚΑΛΔ και ΚΑΛΠΔ.
Για όλους τους ανωτέρω λόγους, αποφασίζει:
1. Εγκρίνει το από 22.12.2023 Πρακτικό και Πρωτόκολλο της Οριστικής Παραλαβής του Παραδοτέου και των
συνοδευτικών αρχείων excel για το έτος 2022 του Έργου
«Έλεγχος και επικαιροποίηση του τεχνοοικονομικού μοντέλου της εταιρείας “DIGEA ΨΗΦΙΑΚΟΣ ΠΑΡΟΧΟΣ Α.Ε.”»
2. Ορίζει τη χρήση ΚΑΛΔ= €13.545.661 και ΚΑΛΠΔ=
€4.961.905 για τον προσδιορισμό των ΑΟΤ από την εταιρεία «DIGEA ΨΗΦΙΑΚΟΣ ΠΑΡΟΧΟΣ Α.Ε.» λαμβάνοντας
υπόψη τον αριθμό των τηλεοπτικών προγραμμάτων και
τη χωρητικότητα ανά τηλεοπτικό περιεχόμενο.
3. Εντέλλεται την κοινοποίηση της παρούσας Απόφασης, του Παραδοτέου και των Excel αρχείων που συνοδεύ-
ουν το παραδοτέο του Αναδόχου στην εταιρεία «DIGEA
ΨΗΦΙΑΚΟΣ ΠΑΡΟΧΟΣ Α.Ε.», προκειμένου να προσδιορίσει τα ΑΟΤ λαμβάνοντας υπόψη τον αριθμό των προγραμ-
μάτων και τη χωρητικότητα ανά τηλεοπτικό περιεχόμενο.
4. Η ισχύς των ΑΟΤ που προσδιορίζονται με βάση τις
παρ. 2 και 3 άρχεται από την έναρξη της οικονομικής
χρήσης έτους 2024 της ελεγχόμενης εταιρείας.
5. Εντέλλεται τη δημοσίευση της παρούσας απόφασης
στην Εφημερίδα της Κυβερνήσεως, χωρίς τα Excel αρχεία
που συνοδεύουν το παραδοτέο του Αναδόχου και τα
οποία περιλαμβάνουν εμπιστευτικά στοιχεία.
Μαρούσι, 8 Ιανουαρίου 2024
Ο Πρόεδρος
ΚΩΝΣΤΑΝΤΙΝΟΣ ΜΑΣΣΕΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
Αριθμ. 14673
(2)
Παροχή εξουσιοδότησης υπογραφής «Με εντολή
Περιφερειάρχη» στον Προϊστάμενο της Διεύθυνσης Τεχνικών Έργων Περιφερειακής Ενότητας
Λάρισας της Περιφέρειας Θεσσαλίας και στους
Προϊστάμενους του Τμήματος Συγκοινωνιακών
Έργων, του Τμήματος Δομών Περιβάλλοντος,
του Τμήματος Συντήρησης και Κίνησης Οχημάτων και Μηχανημάτων Έργου και του Τμήματος
Εργαστηρίου της Δ/νσης Τεχνικών Έργων Περιφερειακής Ενότητας Λάρισας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1) Τις διατάξεις της περ. ιγ’ της παρ. 1 του άρθρου 159
του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2) Τις διατάξεις του ν. 4555/2018 «Μεταρρύθμιση του
θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής -Βελ-
τίωση της οικονομικής και αναπτυξιακής λειτουργίας
των Ο.Τ.Α. (Πρόγραμμα ΚΛΕΙΣΘΕΝΗΣ Ι) Ρυθμίσεις για τον
εκσυγχρονισμό του πλαισίου οργάνωσης και λειτουργίας
των ΦΟΔΣΑ - Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (Α’ 133).
3) Τις διατάξεις του άρθρου  7 παρ.  2 περ.  β του
ν.  3469/2006 «Εθνικό Τυπογραφείο, Εφημερίδα της
Κυβερνήσεως και λοιπές διατάξεις».
4) Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999).
5) Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), όπως διατηρήθηκε σε ισχύ με την
περ. 22 του άρθρου 119 του ν. 4622/2019 (Α’ 133).
6) Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξε-
ων των κυβερνητικών, διοικητικών και αυτοδιοικητικών
οργάνων στο διαδίκτυο “Πρόγραμμα Διαύγεια” και άλλες
διατάξεις» (Α’ 112).
7) Το π.δ. 129/2010 «Οργανισμός Περιφέρειας Θεσσαλίας» (Α’ 222), όπως τροποποιήθηκε με την υπ’ αρ.
15840/156612 απόφαση του Συντονιστή Αποκεντρωμένης Διοίκησης Θεσσαλίας και Κεντρικής Ελλάδος με
τίτλο «Έγκριση της υπ’ αρ. 146/2018 (ορθή επανάληψη) περί ολικής τροποποίησης - επικαιροποίησης του
π.δ. 129/2010 «Οργανισμός της Περιφέρειας Θεσσαλίας»
(Α’ 222), όπως τροποποιήθηκε με τις υπ΄ αρ. 88844/
6-5-2021 (Β’ 2054) και 170949/23-8-2021(Β’ 4163)αποφάσεις του Συντονιστή Αποκεντρωμένης Διοίκησης
Θεσσαλίας-Στερεάς Ελλάδας.
8) Την υπ’ αρ. 33/2023 απόφαση του Πολυμελούς
Πρωτοδικείου Λάρισας, με την οποία ανακηρύχθηκαν
ο Περιφερειάρχης και οι τακτικοί και αναπληρωματικοί
Περιφερειακοί Σύμβουλοι της Περιφέρειας Θεσσαλίας,
για την περίοδο από 1/1/2024 έως 31/12/2028.
9) Τον ν. 4412/20116 «Δημόσιες Συμβάσεις Έργων,
Προμηθειών και Υπηρεσιών» (Α’ 147), όπως τροποποιήθηκε και ισχύει, (προσαρμογή στις Οδηγίες 2014/24/ΕΕ
και 2014/25/ΕΕ).
10) Τον ν. 4605/2019 «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού
Κοινοβουλίου και του Συμβουλίου της 8ης Ιουνίου 2016
σχετικά με την προστασία της τεχνογνωσίας και των επιχειρηματικών πληροφοριών που δεν έχουν αποκαλυφθεί
(εμπορικό απόρρητο) από την παράνομη απόκτηση,
χρήση και αποκάλυψή τους (EEL 157 της 15.6.2016) Μέτρα για την επιτάχυνση του έργου του Υπουργείου
Οικονομίας και Ανάπτυξης και άλλες διατάξεις» (Α’ 52).
11) Τον ν. 3481/2006 «Τροποποιήσεις στη νομοθεσία
για το Εθνικό Κτηματολόγιο, την ανάθεση και εκτέλεση συμβάσεων έργων και μελετών και άλλες διατάξεις»
(Α’ 162).
12) Το π.δ. 7/2013 «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έρ-
γων, μελετών και υπηρεσιών του ν. 3316/2005 “Ανάθεση
και εκτέλεση δημοσίων συμβάσεων εκπόνησης μελετών
και παροχής συναφών υπηρεσιών και άλλες διατάξεις”
(Α’ 42), αρμοδιότητας των Περιφερειών» (Α’ 26).
13) Τον υφιστάμενο υπηρεσιακό φόρτο εργασίας και
την λόγω αυτού προκύπτουσα ανάγκη άσκησης από τον
Περιφερειάρχη ορισμένων μόνο αρμοδιοτήτων.
14) Την ανάγκη απλούστευσης των διαδικασιών, με
στόχο την ταχύτερη διεκπεραίωση των υπηρεσιακών
θεμάτων, την καλύτερη εξυπηρέτηση των πολιτών και
τη διασφάλιση αποδοτικής και εύρυθμης λειτουργίας της
Διεύθυνσης Τεχνικών Έργων Περιφερειακής Ενότητας
Λάρισας Περιφέρειας Θεσσαλίας και των Τμημάτων της.
15) Το γεγονός ότι η παρούσα απόφαση δεν προκαλεί
δαπάνη σε βάρος του προϋπολογισμού του Κράτους είτε
της Περιφέρειας Θεσσαλίας, αποφασίζουμε:
Α. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζονται στον Προϊστάμενο της
Διεύθυνσης Τεχνικών Έργων της Περιφερειακής Ενότητας Λάρισας το δικαίωμα να υπογράφει «Με εντολή
Περιφερειάρχη Θεσσαλίας» αποφάσεις, έγγραφα και
λοιπές διοικητικές πράξεις, που αφορούν:
1. Αλληλογραφία της Διεύθυνσης με όλες τις Υπηρεσίες της Περιφέρειας και του Δημοσίου, Ο.Τ.Α. Α’ και Β’ βαθ-
μού, Ο.Κ.Ω., λοιπούς Οργανισμούς, φορείς και ιδιώτες, επί
θεμάτων που άπτονται των υπηρεσιακών αντικειμένων
και αρμοδιοτήτων της Διεύθυνσης.
2. Συμβόλαια με Οργανισμούς Κοινής Ωφέλειας για τα
έργα αρμοδιότητας της Διεύθυνσης.
3. Τις εισηγήσεις προς την Περιφερειακή Επιτροπή
όλων των θεμάτων αρμοδιότητάς της.
4. Τοποθέτηση υπαλλήλων στα Τμήματα ή Γραφεία
της Διεύθυνσης.
5. Χορήγηση κάθε είδους αδειών στους υπαλλήλους
της Διεύθυνσης.
6. Έγκριση μετακίνησης εντός έδρας, για εκτέλεση
υπηρεσίας στους υπαλλήλους. Την έγκριση και θεώρηση
των οδοιπορικών εξόδων και των ημερήσιων αποζημιώσεών τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
7. Έγγραφα και άλλες πράξεις σχετικές με τη διοίκηση
των έργων της Διεύθυνσης, που αφορούν σε αιτήματα
για έγκριση πιστώσεων από τους φορείς χρηματοδότησης.
8. Την έγκριση πρωτοκόλλων παραλαβής έργων - προμηθειών που εκτελούνται από τις Υπηρεσίες.
9. Την χορήγηση αδειών και πινακίδων αριθμών κυκλοφορίας μηχανημάτων έργων που ανήκουν στην Πε-
ριφερειακή Ενότητα.
10. Την παραπομπή στο αρχείο υποθέσεων που έχουν
διεκπεραιωθεί ή για τις οποίες δεν απαιτείται ενέργεια.
11. Τη χορήγηση βεβαιώσεων και πιστοποιητικών σε
θέματα αρμοδιότητας των Διευθύνσεων βάσει των στοιχείων που τηρούνται στις υπηρεσίες.
12. Την έγκριση κυκλοφοριακών συνδέσεων στις
οδούς που έχουν την αρμοδιότητα συντήρησης.
13. Την έγκριση συμμετοχής και παρακολούθησης
επιμορφωτικών προγραμμάτων για τους υπαλλήλους
της Διεύθυνσης.
14. Την σύσταση επιτροπών για γνωμοδοτήσεις πραγματογνωμοσύνες, αυτοψίες παραλαβές.
15. Τις εγκρίσεις παράτασης προθεσμίας αποπεράτωσης έργου που εκτελούνται από τις υπηρεσίες εφόσον εξ
αυτής δεν προκύπτει οικονομική επιβάρυνση.
16. Την χορήγηση αδειών (κανονικών - αναρρωτικών
κ.τ.λ.) στους υπαλλήλους αρμοδιότητας της Διεύθυνσης.
17. Την έγκριση μελετών των έργων που εκπονούνται
από τα τμήματα.
18. Την χορήγηση βεβαιώσεων παύσης επαγγέλματος
για τους διπλωματούχους μηχανικούς και τους εργολήπτες δημοσίων έργων.
19. Την έγκριση ανακεφαλαιωτικών πινάκων των έργων που δεν επιβαρύνουν οικονομικά το έργο.
20. Την παροχή στοιχείων για σύνταξη πινάκων ενόρκων και πραγματογνωμόνων.
21. Χορήγηση αδειών διέλευσης βαρέων οχημάτων
από το Οδικό Δίκτυο ευθύνης συντήρησης των Περιφερειακών Ενοτήτων εκτός του Εθνικού Οδικού Δικτύου.
22. Την έγκριση και θεώρηση των καταστάσεων υπερωριακής απασχόλησης, παρουσιολόγιο υπερωριακής
εργασίας, μισθοδοτικές καταστάσεις υπερωριών των
υπαλλήλων αρμοδιότητας της Διεύθυνσης.
Β. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο
του Τμήματος Συγκοινωνιακών Έργων της Διεύθυνσης
Τεχνικών Έργων Περιφερειακής Ενότητας Λάρισας Περιφέρειας Θεσσαλίας το δικαίωμα να υπογράφει «Με
εντολή Περιφερειάρχη Θεσσαλίας» αποφάσεις, έγγραφα
και λοιπές διοικητικές πράξεις, που αφορούν:
1. Αλληλογραφία του Τμήματος με τους αναδόχους
έργων και μελετών του τμήματος, ως Διευθύνουσα υπηρεσία (έργων και μελετών).
2. Έλεγχος συμβατικών τευχών των μελετών που εκπονούνται από το τμήμα Συγκοινωνιακών Έργων.
3. Εφαρμογή των διαδικασιών που προβλέπονται από
τον ν. 3481/2006 για την διαπίστωση βλαβών στο οδικό
δίκτυο.
4. Την τήρηση Μητρώου των έργων που κατασκευάζονται από το τμήμα και Μητρώου Κυκλοφοριακών
Συνδέσεων.
5. Την τήρηση αρχείου απαλλοτριώσεων και την επίβλεψη της διαδικασίας απαλλοτριώσεων νέων έργων
που εκτελούνται από το τμήμα.
6. Την τήρηση των καταστάσεων υπερωριών υπαλλήλων αρμοδιότητας του τμήματος.
Γ. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο του
Τμήματος Δομών και Περιβάλλοντος της Περιφερειακής
Ενότητας Λάρισας δικαίωμα να υπογράφει «Με εντολή
Περιφερειάρχη Θεσσαλίας» αποφάσεις, έγγραφα και
λοιπές διοικητικές πράξεις, που αφορούν:
1. Αλληλογραφία του Τμήματος με τους αναδόχους
έργων και μελετών του τμήματος, ως Διευθύνουσα υπηρεσία (έργων και μελετών).
2. Έλεγχο συμβατικών τευχών των μελετών που εκπονούνται από το τμήμα Δομών και Περιβάλλοντος της
Περιφερειακής Ενότητας.
3. Την τήρηση Μητρώου των έργων που κατασκευάζονται από το τμήμα.
4. Την εποπτεία τεχνικού ελέγχου των έργων του
Γ.Ο.Ε.Β. Σ.Ε. Θεσσαλίας και των Τ.Ο.Ε.Β., Τοπικών Επιτροπών Αρδεύσεων που εκτελούνται στην Περιφερειακή
Ενότητα Λάρισας.
5. Την τήρηση αρχείου απαλλοτριώσεων αρμοδιότητα
στη επίβλεψη της διαδικασίας απαλλοτριώσεων νέων
έργων που εκτελούνται από το τμήμα.
6. Τις γνωμοδοτήσεις για την κατασκευή έργων εντός
των πλημμυρικών περιοχών.
7. Την αντιπλημμυρική προστασία και την αστυνόμευση των υδατορεμάτων, σύμφωνα με τις ισχύουσες
διατάξεις.
8. Την τήρηση των καταστάσεων υπερωριών υπαλλήλων αρμοδιότητας του τμήματος.
Δ. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο του
τμήματος Συντήρησης και Κίνησης Οχημάτων και Μηχανημάτων Έργου της Διεύθυνσης Τεχνικών Έργων της Πε-
ριφερειακής Ενότητας Λάρισας το δικαίωμα να υπογράφει «Με εντολή Περιφερειάρχη Θεσσαλίας» αποφάσεις,
έγγραφα και λοιπές διοικητικές πράξεις, που αφορούν:
1. Αλληλογραφία του Τμήματος με τους αναδόχους
έργων και μελετών του τμήματος, ως Διευθύνουσα υπηρεσία (έργων, μελετών και υπηρεσιών).
2. Τον έλεγχο των συμβατικών τευχών των μελετών
που εκπονούνται από το τμήμα Συντήρησης και Κίνησης Οχημάτων και Μηχανημάτων της Περιφερειακής
Ενότητας.
3. Την τήρηση Μητρώου των έργων που κατασκευάζονται από το τμήμα Συντήρησης και Κίνησης Οχημάτων
και Μηχανημάτων.
4. Την λειτουργία Γραφείου Κίνησης που αφορά την
κίνηση των υπηρεσιακών οχημάτων και τις μεταβάσεις
των υπαλλήλων για εκτέλεση υπηρεσίας.
5. Την διάθεση του πάσης φύσης τεχνικού και μηχανολογικού εξοπλισμού για διανοίξεις, για αποκαταστάσεις
βλαβών, άρση καταπτώσεων, αποχιονισμό, συντηρήσεις, βελτιώσεις οδών και αντιμετώπιση εκτάκτων ανα-
γκών και θεομηνιών εντός της Περιφερειακής Ενότητας
Λάρισας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
6. Την καθημερινή τήρηση βιβλίου υπερωριών και
κινήσεων οχημάτων.
7. Τήρηση Μητρώου ιδιωτικών οχημάτων για επεμβάσεις σε έκτακτες ανάγκες και θεομηνίες.
Ε. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο Εργα-
στηρίου της Διεύθυνσης Τεχνικών Έργων Περιφερειακής
Ενότητας Λάρισας Περιφέρειας Θεσσαλίας το δικαίωμα
να υπογράφει «Με εντολή Περιφερειάρχη Θεσσαλίας»
αποφάσεις, έγγραφα και λοιπές διοικητικές πράξεις, που
αφορούν:
1. Τις εκθέσεις ελέγχου υλικών - υπεδάφους και όλων
των πιθανών ελέγχων και μέτρων που απαιτούνται πριν
και κατά την κατασκευή των έργων της Περιφερειακής
Ενότητας Λάρισας.
2. Ο έλεγχος τήρησης εφαρμογής των προδιαγραφών
και κανονισμών που αφορούν τα υλικά και τους τρόπους
κατασκευής των δημοσίων έργων που κατ’ αρμοδιότητα ανήκουν στην Περιφέρεια και ασκούνται σε επίπεδο
Περιφερειακής Ενότητας Λάρισας.
3. Την τήρηση των καταστάσεων υπερωριών υπαλλήλων αρμοδιότητας του τμήματος.
ΣΤ. Για θέματα που κρίνονται μείζονος σημασίας είτε
άπτονται πολιτικής ευθύνης, οι Προϊστάμενοι των Διευθύνσεων Τεχνικών Έργων Περιφερειακών Ενοτήτων
Θεσσαλίας και των Τμημάτων τους, οφείλουν να προβαίνουν σε χειρισμό τους, κατόπιν συνεννόησης με τα
ανώτερα Ιεραρχικά Όργανα.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 11 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 671/31.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200671.pdf | Tokens: 32484]